Me at the zoo
„Me at the zoo“ (tarjimasi „Men hayvonot bogʻidaman“) — YouTube platformasiga yuklangan birinchi video. 2005-yil 23-aprel kuni yuklangan. 19 soniyali videoda YouTube asoschilaridan biri, oʻsha paytda 25 yosh boʻlgan Jawed Karim Kaliforniyadagi San Diego hayvonot bogʻida ikkita fil oldida turgan holda ularning uzun xartumiga eʼtiborini qaratgan. 2024-yil 10-avgust holatiga koʻra, video 330 milliondan ortiq koʻrilgan. Videoni Karimning oʻrta maktabdagi doʻsti Yakov Lapitskiy olgan. Jurnalistlar „Me at the zoo“ videosini YouTubening havaskor kontentiga misol deb hisoblagan. Bir nechta nashrlar uni veb sayt tarixidagi eng muhim video deb atagan. Karim YouTubening foyda olish uchun qiladigan harakatlarini tanqid qilish maqsadida bir necha bor video tavsifini tahrir qilgan.